โบมุลซอม

โบมุลซอม (보물섬, Buried Hearts, Treasure Island) เป็นละครโทรทัศน์เกาหลีใต้แนวอาชญากรรม แก้แค้น ชีวิต ที่กำลังออกอากาศ เขียนบทโดย อี มยอง-ฮี กำกับโดย จิน ชาง-กยู และนำแสดงโดย พัก ฮย็อง-ชิก, ฮอ จุน-โฮ, อี แฮ-ย็อง และฮง ฮวา-ย็อน ละครเรื่องนี้มีเนื้อเรื่องเกี่ยวกับกองทุนลับทางการเมืองและชะตากรรมที่เชื่อมโยงกันของผู้ชายสองคน ออกอากาศตอนแรกทางช่องเอสบีเอสทีวี เมื่อวันที่ 21 กุมภาพันธ์ ค.ศ. 2025 และออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) นอกจากนี้ยังสตรีมได้บนดิสนีย์+ ในบางภูมิภาคด้วย

**เรื่องย่อ**
ซอ ดง-จู (พัก ฮย็อง-ชิก) ตัดสินใจแฮ็กบัญชีกองทุนลับทางการเมืองมูลค่าสองล้านล้านดอลลาร์ เพื่อเป็นเครื่องต่อรองชีวิตของเขากับ ย็อม จัง-ซ็อน (ฮอ จุน-โฮ) แต่ จาง-ซอน ที่ยังไม่รู้ว่าบัญชีถูกแฮ็ก กลับส่งคนไปจัดการ ซอ ดง-จู แม้ว่าเขาจะรอดชีวิตมาได้แต่กลับสูญเสียความทรงจำ กองทุนลับ 2 ล้านล้านดอลลาร์ ซึ่งเป็นกองทุนไร้ชื่อ มีเพียงผู้รู้เลขบัญชีและรหัสผ่านเท่านั้นจึงเปิดได้ จึงถูกแช่แข็งไว้ จาง-ซอน ทำทุกวิถีทางเพื่อฟื้นความทรงจำของ ดง-จู

**นักแสดง**

**นักแสดงนำ**
 พัก ฮย็อง-ชิก รับบทเป็น ซอ ดง-จู  / ชู ซอง-ฮยอน 
 กรรมการบริหาร และหัวหน้าทีมความร่วมมือภายนอกสำนักงานประธานกลุ่มแทซาน เป็น "แทซาน-แมน" ผู้กุมความลับสำคัญมากมายเบื้องหลังแทซาน ได้รับความไว้วางใจสูงสุดจากประธานใหญ่- ฮอ จุน-โฮ รับบทเป็น ยอม จาง-ซอน 
 เป็นทั้ง อดีตอัยการสูงสุด อดีต ผอ.หน่วยข่าวกรองแห่งชาติ และศาสตราจารย์ในโรงเรียนกฎหมาย คนจึงเรียกเขาว่า อาจารย์ยอม เขาเป็นผู้มีอำนาจเบื้องหลังแทซาน และผู้ทรงอิทธิพลในแวดวงการเมือง- อี แฮ-ยอง รับบทเป็น  ฮอ อิล-โด
 กรรมการบริษัท แทซาน เอ็นเนอร์จี ลูกเขยของ ชา คัง-ชอน ประธานใหญ่แทซาน อยู่ใต้อำนาจของประธานใหญ่มาทั้งชีวิต ผู้ต้องสงสัยในการเสียชีวิตของ พ่อ อึน-นัม- ฮง ฮวา-ยอน  รับบทเป็น  ยอ อึน-นัม
 คนรักของ ซอ ดง-จู พนักงานของแทซานสำนักงานใหญ่ หลานสาวของประธานใหญ่

**นักแสดงสมทบ**

**นักแสดงรับเชิญพิเศษ**
 จู ซัง-อุก รับบท ยอ ซุน-โฮ  พ่อของอึน-นัม- ฮัน จี-ฮเย รับบท ซอ ฮยอน-จู แม่ชีแอคเนส พี่สาวของ ดง-จู- ชิน โก-อึน รับบท ชู คยอง-วอน แม่ของดง-จู


**โปรดักชั่น**

**การพัฒนา**
Buried Hearts เป็น ละครแนวแก้แค้น เขียนบทโดย อี มยอง-ฮี (ผลงาน ดอกไม้ป่าเงินตรา) กำกับโดย จิน ชาง-กยู (ผลงาน Military Prosecutor Doberman)  และผลิตโดย A2Z Entertainment และ Pureumir Factory 
อ่านบทครั้งแรก เมื่อวันที่ 13 มิถุนายน 2024 

**การคัดเลือกนักแสดง**
ผกก. จิน ชาง-กยู กล่าวว่า "ผมเห็น พัค ฮยอง-ชิก มามากกว่า 10 ปี ตั้งแต่เขายังเป็นนักร้อง จนกระทั่งประสบความสำเร็จด้านการแสดง ละคร สังคมไฮโซ (2015) (High Society) ที่เขาแสดง สร้างความประทับใจให้ผม เขาแสดงให้เห็นถึงความเปลี่ยนแปลงอย่างชัดเจนตั้งแต่ตอนนั้นแล้ว และผมชอบบรรยากาศที่เขาสร้างรอบตัวเขา ดังนั้นตอนผมอ่านบท ชื่อของฮยองชิก จึงเข้ามาในใจผมทันที หลังจากพูดคุยกับทีม และรู้ว่าฮยองชิกเองก็กำลังมองหาบทที่โตขึ้น ผมคิดว่าถ้าเราทำงานด้วยกัน มันเป็นการดีที่จะสามารถโชว์อีกด้านของเขาได้จากโปรเจ็กต์นี้ เราจึงเสนอบทให้เขาพิจารณา"  
สำหรับ ฮง ฮวา-ยอน  ภาพลักษณ์ของฮวายอนเหมาะเจาะกับโทนเศร้าลึกๆของซีรีส์ เธอมาจากการออดิชั่นที่มีอัตราการแข่งขันมากกว่า 100 ต่อ 1 แม้เธอมีผลงานเล็กๆมา 2-3 เรื่อง แต่ตอนแรกผมยังไม่รู้จักเธอ ระหว่างออดิชั่น เธอแสดงด้านที่แตกต่างจากตัวเธอได้อย่างสมบูรณ์แบบ และได้รับคะแนนสูงเพราะฝีมือการแสดง  
วันที่ 28 มีนาคม 2024 P&Studio คอนเฟิร์มว่า พัค ฮยอง-ชิก กำลังพิจารณารับบทนำของซีรีส์เรื่องนี้ เช่นเดียวกับ ฮอ จุน-โฮ ที่กำลังพิจารณาบทในแนวโน้มที่ดี  เมื่อวันที่ 18 กรกฎาคม มีรายงานว่า ยุน ซัง-ฮยอน ยืนยันรับบท ฮอ แท-ยุน  
ฮง ฮวา-ยอน ผ่านการคัดเลือกและยืนยันรับบท ยอ อึน-นัม ในวันที่ 2 ตุลาคม 2024  วันที่ 4 ตุลาคม 2024 กง จี-โฮ คอนเฟิร์มรับบท มยอง แท-กึม   10 ตุลาคม 2024 Story J คอนเฟิร์มว่า ควอน ซู-ฮยอน ได้รับเลือกให้มาปรากฏตัวในเรื่องนี้ 
ละครเรื่องนี้เป็นการกลับมาร่วมงานกันของ พัค ฮยอง-ชิก และ คิม จอง-นัน ในรอบ 11 ปี หลังเคยร่วมงานกันในละครฮิต ครอบครัวจอมวุ่น บ้านอุ่นไอรัก
และเป็นการกลับมาเจอกันในรอบ 2 ปี ของ พัค ฮยอง-ชิก และ ยุน ซัง-ฮยอน หลังเคยร่วมงานกันในเรื่อง หัวใจหมอไม่มอดไหม้

**การถ่ายทำ**
เริ่มเปิดกล้องถ่ายทำช่วงครึ่งแรก ของปี 2024 

**การออกอากาศ**
ซีรีส์ออกอากาศทางช่อง SBS เมื่อวันที่ 21 กุมภาพันธ์ 2025 โดยออกอากาศทุก วันศุกร์-เสาร์ เวลา 22:00 น. ( KST )  และสตรีมบนแพลตฟอร์ม Disney+ 
ละครเรื่องนี้ได้รับเลือกให้สตรีมบนแพลตฟอร์มของ Disney+ แม้ว่า SBS จะเซ็นสัญญา 6 ปี ให้ Netflix สตรีมละครและรายการของช่อง ตั้งแต่ 1 มกราคม 2025 แต่เนื่องจากก่อนหน้านี้ SBS เคยมีข้อตกลงกับ Disney+ กำหนดให้ละครใหม่ของ SBS อย่างน้อย 3 เรื่องต่อปี ต้องสตรีมทาง Disney+ ซึ่งสัญญายังมีผลอยู่ถึงปี 2026   
Buried Hearts เป็นละคร 1 ใน 3 เรื่อง ที่ Disney+ เลือกสตรีมสำหรับปี 2025 เช่นเดียวกับซีรี่ส์ Would You Marry Me และ Our movie

**จำนวนผู้ชม**
Buried Hearts ทำเรตติ้งเป็นอันดับ 1 ตลอดช่วงเวลาออกอากาศ และเป็นละครประเภทมินิซีรีส์ที่ทำเรตติ้งสูงสุดเป็นอันดับ 1 ของละครปี 2025 (อัพเดท เมษายน 2025  เมื่อละครออกอากาศจบ) โดยมีเรตติ้งเรียลไทม์สูงสุดถึง 17.9% ในตอนสุดท้าย

**อ้างอิง**
หมวดหมู่:ละครโทรทัศน์แนวแก้แค้นเกาหลีใต้
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ
หมวดหมู่:ละครโทรทัศน์ช่องเอสบีเอส
หมวดหมู่:ละครโทรทัศน์ภาษาเกาหลี
หมวดหมู่:CS1 แหล่งที่มาภาษาเกาหลี (ko)
หมวดหมู่:CS1 ใช้อักษรภาษาเกาหลี (ko)
หมวดหมู่:บทความที่มีข้อความภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์แนวอาชญากรรมเกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2020